Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Pääministeri Netanjahu: Israel ei ole ajautumassa sisällissotaan.
Israel ja Yhdysvallat: -
Israelin ja Saudi-Arabian suhteiden normalisointi olisi erittäin tärkeää.
Saudi-Arabia: Ensin on edistettävä rauhaa palestiinalaisten kanssa.
EU ei aio edistää rauhaa Israelin ja Persianlahden maiden välille.
Se aikoo keskittyä rakentamaan strategista kumppanuutta -
EU:n ja Persianlahden yhteistyöneuvoston välille.
Israel ei ajaudu sisällissotaan, vaikka marginaaliset ääritoimijat yrittävät -
"upottaa laivan", ellei "kapteeni" ohjaa alusta heidän käsitystensä mukaisesti.
Yli viiden kuukauden ajan israelilaiset ovat osoittaneet kaduilla mieltään -
hallituksen ajamaa oikeuslaitosuudistusta vastaan.
Protestit ovat kuitenkin kutistuneet viime viikkoina -
hallituksen myönnyttyä presidentti Isaac Herzogin pyyntöön siitä, -
että uudistukseen liittyvän lainsäädännön käsittelyä lykättäisiin.
Tarkoituksena on aloittaa vuoropuhelu opposition kanssa -
ja hakea laajaa konsensusta keskeisiin kiistakysymyksiin.
Viikoittaisiin mielenosoituksiin osallistui kymmeniätuhansia -
progressiiviseen vasemmistoon samastuvia israelilaisia.
Uudempi ilmiö on, -
että israelilaisaktivistien ryhmät ovat seuranneet koalition jäseniä kaikkialle-
ja häiriköineet jatkuvasti näiden julkisia tehtäviä "Häpeä!"-huudoilla -
oikeusuudistuspyrkimysten takia.
Valitettavasti häiriköinnit -
ovat monissa tapauksissa johtaneet fyysisiin kärhämiin -
virkamiesten henkivartijoiden ja häikäilemättömien aktivistien välillä.
Altalenan tapausta pidetään Israelin historiassa hetkenä, -
jolloin maa oli sisällissodan kynnyksellä.
Tapauksen muistoseremoniassa pääministeri Netanjahu muistutti, -
että virkamiesten pelottelua ja uhkailua ei voida hyväksyä.
Israelin yhteiskunnan sisäinen väittely oikeusreformista on johtanut siihen, -
että jotkut ääriainekset ovat uhanneet syöstä koko valtion anarkiaan.
Tehdään tämä nyt selväksi: Mielen- osoittaminen Israelissa on sallittua.
Protestointi on sallittua, ja useimmat mielenosoittajat todella toimivatkin -
demokratian pelisääntöjen mukaan. Kuitenkin joissain tapauksissa -
punaisia viivoja ja sääntöjä on poljettu hävyttömästi rikkomalla lakia, -
aiheuttamalla häiriöitä, hyökkäämällä viranomaisten kimppuun -
ja uhkailemalla virkamiesten perheenjäseniä.
Netanjahu kehotti oppositiojohtoa panemaan aktivistit kuriin.
Hän sanoi pääministerinä -
kantavansa Altalena-tapauksen oppitunteja aina mielessään.
Tapauksessa oli kyse -
vastaperustetun IDF:n ja taistelujärjestö Irgunin välille -
kesäkuussa 1948 puhjenneesta taistelusta.
Taustalla oli se, että Irgun kieltäytyi luovuttamasta -
silloiselta Ranskan hallitukselta Altalena-aluksella tullutta aselastia.
IDF lopulta upotti Irgunin hallussa olleen aluksen tappaen 16 ihmistä.
Lisäksi 200 Irgunin jäsentä pidätettiin. Irgunin johtaja Menachem Begin -
antoi miehillensä perääntymiskäskyn sisällissodan välttämiseksi.
Juutalaisvaltion pääministerinä -
Altalenan tapauksen oppitunnit ovat aina mielessäni.
Siksi olen korostanut kerta toisensa jälkeen, että olen valmis dialogiin -
oikeudenmukaisista kannoista tinkimättä, -
jotta sopua tavoiteltaisiin kaikin mahdollisin keinoin.
Toistan vielä: sisällissotaa ei saa tulla.
Toinen viestini kohdistuu laajemmin Lähi-itään: -
älkää laskeko sisällissodan varaan.
Pääministeri Benjamin Netanjahu keskusteli eilen illalla puhelimessa -
Yhdysvaltain ulkoministerin Antony Blinkenin kanssa -
Lähi-idän haasteista ja mahdollisuuksista.
He kävivät seikkaperäistä keskustelua Iranin aiheuttamista uhista, -
mutta päähuomio oli -
mahdollisuuksissa edistää Israelin integroitumista Lähi-itään -
normalisoimalla suhteita alueen maihin. Yksi maista on Saudi-Arabia, -
jossa ulkoministeri Blinken on paraikaa vierailulla -
edistämässä rakentavampaa vuoropuhelua -
saudihovin ja Persianlahden yhteistyöneuvoston maiden kanssa.
Saudikollegansa rinnalla puhunut Blinken alleviivasi -
Israelin ja Saudi-Arabian suhteiden normalisoinnin tärkeyttä.
Tuemme täysin Israelin integroitumista Lähi-itään, ja olemme alusta asti -
pyrkineet syventämään olemassa olevia sopimuksia -
ja myös laajentamaan niitä yhä uusiin maihin, Saudi-Arabia mukaan lukien.
Pitäisin sitä erittäin tärkeänä edistysaskeleena ja prioriteettina.
Yhdentyminen on hyväksi koko alueelle, -
ja jatkamme työskentelyä sen eteen. Siitä keskustelimme täälläkin.
Tavoitteen edistämistä jatketaan tulevina päivinä ja kuukausina.
Uskomme, että suhteiden normalisointi hyödyttää koko aluetta.
Normalisoinnin hyödyt jäävät kuitenkin rajallisiksi, -
ellei palestiinalaisasiaan löydy rauhanomaista ratkaisua.
Siksi meidän pitäisi jatkossakin -
keskittyä edistämään kahden valtion ratkaisua -
sekä ihmisarvoa ja oikeudenmukaisuutta palestiinalaisille.
USA on käsittääkseni samalla kannalla, -
että on tärkeää jatkaa näitä pyrkimyksiä.
Iran ja Saudi-Arabia normalisoivat hiljattain suhteensa -
Kiinan välityksellä. Tämän katsotaan laajalti johtuneen -
USA:n toimettomuudesta Iranin pahantahtoisten toimien suhteen.
USA:n sekä Persianlahden yhteistyö- neuvoston jäsenmaiden ulkoministerit-
keskustelivat Iranin epävakauttavasta vaikutuksesta alueella. Neuvostoon -
kuuluvat Saudi-Arabia, Arabiemiraatit, Kuwait, Bahrain, Oman ja Qatar.
USA, Saudi-Arabia ja Persianlahden yhteistyöneuvosto -
keskittyvät Iranin epävakauttavaan vaikutukseen, -
sen antamaan tukeen terrorismille ja väkivaltaisille aseryhmille, -
tankkerikaappauksiin kansainvälisillä vesillä ja ydintoimien kiihtymiseen.
Uskomme, että talouspaineella, pelotteella -
ja vahvalla puolustusyhteistyöllä tuettu diplomatia -
on paras keino torjua näitä vaarallisia toimia. Tuemme -
Saudi-Arabian yrityksiä purkaa jännitteitä ja vakauttaa suhteita.
Sitten Brysseliin. EU nimitti Italian entisen ulkoministerin Luigi Di Maion -
EU:n Persianlahden-erityisedustajaksi.
Lähettilään kerrotaan astuneen virkaansa ja aloittaneen työnsä -
vahvemman, kattavamman ja strategisemman kumppanuuden -
rakentamiseksi EU:n ja Persianlahden maiden välille.
Voin vahvistaa, -
että EU:n uusi Persianlahden- erityisedustaja Luigi Di Maio -
astui virkaansa eilen.
Hän ryhtyi työskentelemään hänelle annetun esityslistan parissa.
Hänen mandaattinsahan liittyy EU:n Persianlahden-strategiaan.
Se sisältää yhteydenpitoa kumppaneihin -
sekä EU:ssa että Persianlahdella, -
suhteen nostamista uusille tasoille, strategisen yhteistyön syventämistä -
sekä EU:n, korkean edustajan ja jäsenmaiden tukemista kaikin tavoin.
Tarkoituksena on vahvistaa käsitystä -
EU:n ja Persianlahden strategisesta kumppanuudesta.
Meidän on vastattava yhdessä moniin haasteisiin. Siksi on erittäin hyvä, -
että Di Maio voi nyt panostaa näihin pyrkimyksiin.
Stanolta kysyttiin, edistääkö EU USA:n rinnalla -
Israelin ja Persianlahden maiden suhteiden normalisointia.
EU tukee kyllä rauhaa, mutta Israelin suhteiden normalisoinnin edistäminen-
ei ole EU:n asialistalla, Stano korosti.
EU:n Persianlahden-erityisedustajan valtuudet kytkeytyvät EU-politiikkaan.
Abraham-sopimukset ovat yksittäisten maiden välillä tehtyjä -
kahdenvälisiä päätöksiä, joten niiden edistäminen ei ole EU:n asia.
Toki tuemme pyrkimyksiä -
suhteiden normalisoimiseksi Israelin ja arabimaiden välillä.
Viime kädessä kyse on kuitenkin -
itsenäisten maiden itsenäisistä päätöksistä.
Samaan aikaan kun EU tehostaa -
pyrkimyksiään vahvistaa suhteitaan Persianlahden maiden kanssa, -
Belgian poliisi ratsasi tiistaina taas yhden EU-lainsäätäjän toimiston.
Kyseisen mepin epäillään liittyvän -
Qatargate-nimiseen korruptioskandaaliin.
Tapauksessa Qatarin väitetään -
lahjoneen EU-parlamentin jäseniä, lobbausryhmiä ja kansalaisjärjestöjä -
edistääkseen omia intressejään Euroopassa ja muualla.
Kiitos seurasta.
Jos ohjelmamme ovat siunanneet sinua, harkitsethan lahjoittamista.
Tuotantomme nojaa täysin katsojien lahjoituksiin.
Lahjoituksien avulla voimme ylläpitää toimintaamme.
Kannustan rukoilemaan vainottujen veljiemme ja sisartemme puolesta -
sekä rauhaa Jerusalemille ja pelastusta Israelille.
Olen Jonathan Hessen.
Shabat shalom ja siunausta. Nähdään maanantaina, jos Luoja suo.
Suomennos: Sirpa Kaukonen